Aqua Marine Guest House | LekkeSlaap
Aqua Marine Guest House is ideaal geleë in La Roche-rylaan, 'n stil ligging, en bied B&B-verblyf minder as 5 minute se stap vanaf die beeldskone strand in Port Elizabeth. Nie net is dit geskik vir vakansiereisigers nie, maar ook vir sakereisigers.
Ons bied verblyf in 8 suites, elkeen met 'n privaat ingang, 'n kombuisie, badkamer en 'n slaapkamer. Daar is 4 suites elkeen met 'n dubbel- en 'n enkelbed vir 3 gaste, 2 gesinseenhede met 2 koninggrootte-beddens of 4 enkelbeddens vir 4 gaste en 2 kamers met 'n dubbelbed vir 2 gaste. Dié goed toegeruste suites het ook 'n TV met M-Net en koffie- en teemaakgeriewe. Elkeen het ook sy eie patio.
'n Engelse ontbyt is ingesluit by die tarief en word in die ontbytkamer met 'n uitsig oor die swembad bedien.
Die strandfront bied 'n verskeidenheid restaurante, kroeë, vermaaklikheidsplekke en die Boardwalk Hotel en Kasino-kompleks. Daar is filmteaters, Brookes Pavilion en die McArther-getypoel is net om die hoek van ons.